
Бүген Татарстан Республикасы Президенты Рөстәм Миңнеханов һәм «Позитив Текнолоджиз» АҖ компаниясенә нигез салучы Юрий Максимов киләчәктә хезмәттәшлек мәсьәләләре буенча фикер алыштылар.

Очрашу «Казан Экспо» мәйданчыгында - Kazan Digital Week 2021 халыкара форумы чаралары кысаларында узды.

Рөстәм Миңнеханов ассызыклаганча, бүген кибериминлек кебек юнәлешкә аерым игътибар бирергә кирәк.

Шуны искәртик: «Позитив Текнолоджиз» АҖ белән Татарстан Республикасы Хөкүмәте арасында Татарстан Республикасының цифрлы икътисады мәгълүматының иминлеген тәэмин итү максатларында килешү имзаланган иде (2021 елның июне, ПХИФ-2021 кысаларында).
Рөстәм Миңнеханов «Позитив Текнолоджиз» АҖ компаниясенә нигез салган Юрий Максимов белән очрашты